HILLSONG TV
See on imeline, et inimesed on loodud mitmete erinevate andidega.
Maailmas on miljoneid inimesi, kellel kõigil on
oma võimekus ja eripärased oskused.
See kõik viitab sellele, et Looja on olemas.
Jumal tõepoolest on meid loonud ja Tal on ka head eesmärgid
meie elu jaoks.
Usun, et tänane saade on sulle suureks õnnistuseks.
Me räägime oma ootuste ületamisest, mis puutub andide omamisesse elus.
Ootused võivad olla ka rõhuvad. Ometi oleme me usklikud ja
teame, et Jumala võimekus ületab meie igasugused ootused.
Meil kõigil on elu, mida elada. Igaüks meist peab erinevaid
valikuid langetama ning oma oskuste ja talentide eest hoolitsema.
Tähtis on mõista, et need annid ei ole mitte ainult
meie jaoks, vaid au toomiseks Jumalale.
Au toomine kogu oma olemuse ja elutegevusega.
Mõistes, et oled olemas tänu Jumalale, soovid teenida ja
austada Teda. Ükskõik, kas siis oma loomulike
või üleloomulike andidega. Kogu au kuulub Jumalale.
On imeline näha, kui hulk inimesi otsustab elada sel viisil.
See on väeline ja võimalik tänu Jeesusele Kristusele.
Efeslastele 3:20 on kirjas: "Aga Jumalale, kes meis tegutseva
väega võib korda saata palju rohkem, kui oskame paluda
või isegi mõelda," Jumal on võimeline võtma meie vähese ja
tegema rohkem, kui me eales ette kujutada suudame.
Seda siis, kui laseme Jumala Püha Vaimu väel meis töötada.
Nagu Jumala mitmesuguse armu head majapidajaid,
julgustan ma teid olema entusiastlikud uskuma enamat,
kui vaid meie enda jõud ja oskused!
Ärgem kunagi alahinnakem Jumala eesmärke meie elu jaoks.
Pane kogu oma lootus Jumalale! Ka oma oskused
ja talendid. Ületa ootused!
Ma usun, et see kehtib iga olukorra kohta.
Paulus kirjutab makedoonlastest, et nende abivalmidus on suur.
Ometi olid makedoonlastel käes rasked ajad.
Nende olukord oli kohutav.
Nende rõõmuküllus oli olemas ka suures vaesuses.
Nad olid majanduslikult ääretult kehvas seisus.
Kuid just sel ajal oli nende lahkus piiritu.
Mitte tingimata isiklikul tasandil, kuna ajad olid rängad, kuid
kui asi puudutas neile antud armu, olid nad ülekülluslikud.
Kas teate, miks paljud inimesed ei ela külluslikult igas olukorras?
Seda selle tõttu, et elatakse vaid selle järgi, mida teatakse
ja nähakse. Piiblis on ka lugu sellest, kuidas ühele mehele
antakse 5 talenti, teisele 2. Nad olid ustavad piskus ja
kandsid hästi nende talentide eest hoolt. See sulane, kellele
anti 1 talent, mattis selle talendi maha.
Kui temalt vastust küsiti, siis ta vastas:
"Isand, ma tean, et sa oled vali mees, sa lõikad sealt, kuhu
sa ei ole külvanud, ja kogud sealt, kuhu sa ei ole puistanud."
Ta elas sellele toetudes, mida ta teadis.
See tähendab seda, et ta laskis raisku need võimalused,
mis tal olid. 1 Kr 13:11ütleb Paulus:
"Kui ma olin väeti laps, siis ma rääkisin nagu väeti laps,
mõtlesin nagu väeti laps, arutlesin nagu väeti laps."
Teisisõnu, see, mida sa räägid, sõltub sellest, mida sa mõistad.
See, mida sa mõistad, tuleneb tihti sellest, kuidas sa mõtled
või mõelnud oled. Paulus ütles: "Aga kui ma sain meheks,
jätsin ma kõrvale väeti lapse kombed."
Ta hakkas mõistma. Mõned arusaamad ka sinu elus võivad
olla välja kujunenud vale arvamuse kohaselt.
See võib kehtida ka su andide ja oskuste kohta.
Võid elada nii, nagu ühe talendiga sulane.
Ta elas selle teadmisega, mis tal oli isanda kohta.
Teised sulased ei öelnud, et isand oleks olnud vali mees.
Tihti elavad inimesed teadmises, mis on kunagi kujunenud.
Kahjuks võivad need teadmised olla kujunenud millegi tõttu oma
mõistuses, või siis, kui on lastud millelgi oma hinge pugeda.
Kasvõi lapseeas ja seejärel võeti see arvamus omaks.
Ärgem elagem nende teadmiste
põhjal, mida me teame. Ma ei suudaks hommikul sellisel
juhul üldse tõustagi. Oleksin depressioonis kõige selle
tõttu, milleks ma enda teada võimeline ei ole.
Me kõik teame seda. Oleme lihtsalt hulk inimesi,
kes armastavad Jumalat, elu ja teisi inimesi.
Seda pole just palju. Kuid oleme ustavad
oma väheses. See on ka kõik.
Seejärel koge ja näe, kui ustav on Jumal.
Ta on ustav igas olukorras, olenemata situatsioonist.
Kas pole mitte kurb, et me saame piiratud selle poolt,
mida me teame. Koguja 9. ptk ütleb Saalomon:
"jooks ei olene kärmeist ega sõda sangareist, samuti ei olene
leib tarkadest." Pange tähele, mida Piibel ütleb:
"Taas nägin ma päikese all, et jooks ei olene kärmeist ega
sõda sangareist; samuti ei olene leib tarkadest, rikkus mõistlikest
ega menu osavaist, vaid aeg ja saatus tabab neid kõiki."
(ing k. tõlge "aeg ja võimalus tabab neid kõiki.")
"Sest inimene ju ei tea oma aega nagu kaladki, keda püütakse
kurja võrguga, või nagu paelaga püütavad linnud;
nagu neid, nõnda püütakse inimlapsigi kurjal ajal"
Mida teeb kala võrgus? Ta kulutab kogu oma energia
väherdes, püüdes vabaks saada.
Lind võrgus oli loodud lendama, aga ta kulutab kogu oma energia
rabeledes, püüdes kuidagi vabaks saada.
Tõsiasi on ka see, et ka meie sarnaneme
sellele linnule seal püünises või linnupaelas.
Olles juhitud selle poolt, mida me teame,
selle poolt, mida meile öeldud on või mida
kogenud oleme, mitte aga uskudes Jumala Sõnasse!
Nii pole me head Jumala armu majapidajad.
Otsustagem, et oleme ustavad väheses,
selles armus, mis on meile antud.
Selles imelises ning mitmetahulises armus!
Selles armus on palju sees! Jumala arm!
Kolmas punkt oli siis Jumala armu (ja usu) ülikülluses käimine.
Ma tõesti usun, et kui sa kannad hoolt oma
talentide eest, siis sa ei oma mitte vaid
entusiasmi, mis ületab su võimekuse, vaid see ületab ka
kõik ootused ning sa võid olla külluslik, olenemata olukordadest.
Täpselt nii, nagu ka toonased makedoonlased.
Ma isiklikult usun, et sa võid elada üle oma isikliku võime!
"Kui keegi räägib, siis ta rääkigu nagu Jumala sõnul, kui keegi
teenib, siis teenigu nagu selle jõuga, mille Jumal annab,
nõnda et Jumal saaks kõigiti austust
Jeesuse Kristuse kaudu, kelle päralt on kirkus
ja võimus igavesest ajast igavesti! Aamen."
See on lausa imeline, kui seda mõistad.
Paljudel inimestel on väga palju, kuid samas neil pole mitte midagi.
Nad näevad vaeva ja omavad paljut, kuid samas neil pole midagi.
Vanas Testamendis kuningas Saalomon oli kõige targem
mees maailmas. Tal oli kõik, kuid samas
mitte midagi. Tal oli kõike: rikkust, veini, naisi.
Tal oli nii palju, kuid samas mitte midagi.
Olime Bobbie'ga New Yorgis külas meie
Manhattanil asuval tütarkogudusel.
See on üsna noor kogudus. Sealne õhkkond on edukas
ja elektriline. Seal on mitmekesine rahvahulk.
Saime tuttavaks ühe Ray-nimelise noormehega. Me ei tundnud teda.
Puutusime temaga reisil olles kokku vahval kahel korral.
Tundus, et kõikjale, kuhu me läksime, oli ka tema seal.
Tundus, et ta on paljudes kohtades tuntud vend.
Ta polnud mingi kuulsus, näitleja ega modell, vaid lihtsalt Ray.
Nii mõneski kohas näitas ta meile elu New Yorgis.
Kõige naljakam on see, et meid Bobbiega,
üks 57 ja teine 54-aastane,
meid viidi nr 1 ööklubisse New Yorgi linnas.
Kas te kujutate seda ette? Meie sattusime sinna klubisse
nii, nagu olime, kuid enamus seal nägid välja nagu supermodellid
või prominendid. Isegi kui nad polnud tähtsad
tegelased, siis nägid nad küll sellised välja.
Kurb selle loo juures on see, et ukse ees oli pikk rida inimesi,
kes ei saanud sinna klubisse sisse.
Nad ootasid, et keegi ütleks neile ning näitaks näpuga, et
teie pääsete sisse. Umbes nii, et pidid nägema
piisavalt hea välja või sarnanema nendega, kes sees olid,
aga teised jäeti välja. Kogu seda asja jälgides tundus
see kõik nii sisutu. Selline hinnangu andmine
valitseb üle kogu maailma. Paljud suured restoranid
ajavad taga tärne ning püüavad kõrgema reitinguga kokki.
Ühte sellisesse restorani viis meid Ray.
Tundus, et ta justkui tunneks kõiki.
Ühel inimesel sajast tavalise inimese puhul on võimalik
sellissesse paika siseneda. See koht, kuhu sattusime,
oli üks sellistest. Meiesugustel inimestel on
üks sajast võimalusest sinna pääseda.
Kogu selle restorani mõte on olla eksklusiivne.
Kuid kas tead, et Jumala kojas on asjad täpselt vastupidi?
See on kaasaarvav. Igaüks, kes hüüab appi
Issanda nime, see pääseb. See on väga võimas.
Kas pole mitte imeline, et me ei pea end eksklusiivsuse järgi
hindama, vaid hindame selle järgi, kui kaasaarvatavad me oleme.
Veel tähtsam on teada seda, et Jumal hindab seda,
kuivõrd avatud me Tema suhtes oleme.
Usun, et paljud inimesed, kes on sellisest kohast
läbi käinud, mis on väga eksklusiivne,
mõistavad, kui sisutu see tegelikult on.
Sest päeva lõpus lähevad nad ikkagi koju. Nad võivad seal klubis
olla kaks ööd järjest, kuid siis nad lähevad tühjalt koju.
See kõik on nii tühi!
Kas pole mitte imeline, et võime võtta ainuüksi selle vähese,
mis meil on, ja sellega au tuua Jumalale? Me võime võtta näiteks
oma väikese äri, võimalused või oskused oma elus
ja selle, mis ei tundugi tähtis. Me võime võtta oma vähese ja
selle kõigega au tuua oma Loojale!
Temale kuulub kõik au ja valitsus igavesest igavesti! Aamen!
Ära kunagi alahinda seda, mida Jumal saab teha selle
vähesega, mis sul on. On väga kurb, kui me alahindame
ja alakasutame sel moel oma elu.
Siis elame allapoole oma võimekust ning leiame igasuguseid põhjendusi,
eemaldudes Jumala poolt antud võimalustest.
Ma palvetan, et me oleksime alati inimesed,
kes märkavad, et me oleme Jumala mitmekülgse
armu osaliseks saanud. Ja meie osa on olla head
majapidajad. Kui anname oma elu Jeesusele,
siis me saame Jumala mitmekülgse armu osaliseks.
See muudab meie elus kõike, nii et me mõistame, kui hea on olnud
Jumal meie vastu.
Ma ei tea, milline on su hetkeolukord praegu,
kui ma usun, et Jumal on väeline sind kasvatama
ning su elu olukordi muutma.
Ma ei tea, mis võib olla võtnud võimust sinu elus, mõistuses
või südames, mis paneb sind tundma end võimetuna.
Kuid kui hakkab muutuma see, mida tead ja mõistad, siis muutub
ka see, mida räägid.
Sa hakkad külvama elu millessegi.
Järsku, olenemata sellest, mitme talendi omanik oled,
kui otsustad, et võtad selle vähese, mille Jumal on andnud,
ning oled selles ustav, muutub kõik paremaks.
Otsusta uskuda sellesse, et Jumal sind kasvatab. See on tõde.
Olles ustav kõigis neis võimalustes, mis elus tekivad.
Alustades midagi on sul soov see lõpule viia.
Asi võib laheneda ka nii, nagu sa ette polnud näinud.
See tähendab nagu algus poleks edukalt lõpule viidud.
Ka Jumal alustas midagi sinu juures, vahel aga me lihtsalt
kaldume kõrvale. Ometi see, kes alustas meis
head tööd, viib selle ka lõpule.
Aga kui me ei ehita sellele alusele, millele Tema on meid
rajanud, siis olenemata meie edukusest maailmas jääb
Tema töö meis lõpetamata.
Ometi kui me jääme ustavaks, siis Tema ka lõpetab selle hea
töö meis, mida Ta on alustanud, kuni tuleb Issanda päev,
Jeesuse nimel. Kui sa seda usud, ütle:aamen.
On imeline, kuidas inimestele võib tunduda,
et neil on vähe, kuid ometi on neil palju.
Kuningas Saalomonil oli kõik, mida üks mees elult võis soovida:
rikkust, naisi, veini ja kõike muud.
Olenemata sellest, et tal oli rikkust ja au, jäi ta südamesse
tühjus, mida see, mida ta omas ei suutnud täita.
Seda tühjust inimese sees saab täita vaid üks.
Nagu mina ja sinagi, oli ka tema loodud Jumala jaoks.
Tõde on see, et me võime ise jäädagi püüdlema,
kui me ei mõista seda, mida Saalomon mõistis.
Seda, kelleks me oleme loodud ja kelle poolt.
Mis anded ja võimed meil on ning kuidas oleme mõeldud neid kasutama.
Kui ta need kaks asja kokku pani, loksus tema elu paika.
On väga palju erinevaid andekaid inimesi maailmas.
On ka inimesi, kes tunduvad pealtnäha tavalised,
ometi see, mida nad teevad, toob suuri muutusi
teiste inimeste eludesse.
On inimesi, kellel on uskumatult suur empaatiavõime.
Nad justkui kannavad endas üht imelist armu ja halastust.
Kõikidel nendel eripäradel on oma osa ning tähtsus.
Sellel kõigel on oma tähtsus, kui see täitab Jumala plaani.
Ma armastan seda tõsiasja, et inimesed on võimelised
üle saama sellest, mis üritab neid tagasi hoida või valitseda.
Vana Testament räägib linnust, kes on linnupüüdja paelus.
Ta peaks lendama vabalt, mitte olema kinni takerdunud.
Paljudel inimestel on antud
armu mitmete erinevate andide ja talentide näol.
Ometi pole nad vabad. Me võime võtta kätte
Piibli, Jumala Sõna ning rakendada seda oma ellu.
Läbi Jumala Sõna me võime rajada oma anni õigele alusele.
Sellele alusele, mille Jumal on loonud.
Ära siis imesta, et see and su käes võib avada sulle
võimalusi ja uksi, mida sa ise ei näeks.
Piibel on väeline raamat.
See annab elu lugejale. Kui sa rakendad seda, mida
Piibel su elu jaoks ütleb, siis võid kogeda seda,
et kõik see, milleks loodud oled, hakkab elama.
Sealhulgas ka su annid. Selle asemel, et olla
nagu Saalomon, kes tundis tühjust, võid tunda, et Jumal võib anda
kõige selle, mis on Tema eesmärgid su elu jaoks.
Väikese ettvõtte juhatamine pole kerge.
Koged töös palju stressi, palju tuleb ette juhuseid,
kus tellimusi tühistatakse ning on vaja klientidega suhelda.
Võid kergesti takerduda sellistesse olukordadesse.
Iga nelja nädala tagant käib meil ülevaataja.
Tunnen teda juba pikka aega.
Tema abikaasal oli puusaoperatsioon, mis ei läinud hästi.
See ülevaataja oli üllatunud, et olenemata kiirest ajast
leidsin aega küsida ta pereelu kohta.
Olen temaga koos isegi mõned korrad telefonitsi palvetanud.
Ta oli üllatunud, et kogu selle 20 a jooksul, mil teineteist
teame, keegi siiski märkab ning tunneb huvi ta elu vastu.
Ta on öelnud, et selliseid inimesi, kes ei hooli üksnes raha teenimisest,
vaid hoolivad ka inimestest, oleks rohkem vaja.
On nii tähtis mõista, et meid pole jäetud siia
maa peale selleks, et oleksime oma asjadega hõivatud,
vaid et meil oleks eesmärk:laiendada Jumala Kuningriiki maa peal.
Kirikus käimine on imeline. Tegelik misjonipõld algab siis,
kui kiriku uksest väljume.
Paljud inimesed astuvad
poodi sisse ja imestavad, mis on siin poes teisiti.
Nad näevad naeratust mu näol ja ainuüksi see on tunnistus,
et Jeesus on siin ja et Ta on reaalne.
Tänan teid, et olite meiega. See tähendab meile palju.
Olen väga liigutatud, et võin inimestele kõnelda teles elusõnu!
Kõik Piibli osad viitavad Päästjale Jeesusele,
kelle läbi me võime kogeda võite ja elu!
Uue Testamendi mõte on, et oleksime võimelised elama
oma elu vastavalt Jeesuse armule.
Rõhk pole selles, mis minus või sinus valesti on,
vaid me saame üles ehitatud selles, mis on õige Jumala silmis.
Kui palud, et Jeesus Kristus tuleks su ellu,
siis võid elada Tema õigsuse läbi.
Isa, ma tänan Sind iga inimese eest, kes vaatab
seda saadet. Ma tänan, Jumal, et Sinu
käsi on üle nende elude. Ma palun,
et Sa annaksid neile julgust ja jõudu kõige jaoks.
Jeesuse nimel, ma tänan Sind! Aamen.
Veel soovin teile öelda seda, et parim on veel ees.
Igavene Kõik muu hääbub
Halastusele on ehitatud üles Su kuningriik
Oled Issand üle kõige Sa oled lähedal
sest kogu universum on Su jalge ees
Päästjas on muudetud ülekohus õiguseks
Sinu auks olgu Su nimi kõrgeks tõstetud
Issand üle kõige Sa oled lähedal
Terve universum on Su jalge ees
Olen missioonil olen välja läkitatud
sõnumiga milleks on rahu
Kuulma saavad kõik rahvad
Otsin inimesi kes usuksid Kas te siis ei näe
et sõnumiks pole sõda vaid rahu?
Terve inimkond vajab lootust ja rahu kõigele loodule
Jumal on teinud ettevalmistusi
sinu jaoks juba enne maailma loomist.
Oled loodud olema õnnistuseks oma ligimesele ja auks Jumalale.
Me teenime Jumalat, kellele pole miski võimatu.
Ta igatseb seda võimalust, et võiksid kogeda Tema
imepärast väge töötamas sinu elus.
Rahurevolutsioon.
Tõlge: Triin Pöör